Liv Grete Skjelbreid

Liv Grete Skjelbreid (1974-yil 7-iyulda tugʻilgan) — Norvegiyaning gʻarbiy qismidagi Bergen shahri yaqinidagi Fusa, Xålandsdal shahridan, sobiq professional biatlonchi. 2006-yil 20-martda Liv Grete 26-mart kuni Xolmenkollenda yakunlangan mavsum oxirida faoliyatini yakunlagnini eʼlon qilgan. Uning soʻzlariga koʻra, u yosh qizi Emma, oilasi va uni davom ettirish uchun motivatsiyasi yoʻqligi sababli nafaqaga chiqqan.

Dastlabki faoliyati 
Bolaligida Skjelbreid koʻp vaqtini katta opalari bilan oʻtkazgan va shuning uchun opalari shugʻullanadigan sport turlari bilan birgan mashgʻulotlarga borgan. U futbol oʻynagan, oilaviy uy yonidagi koʻlda baydarka uchar, changʻi uchar va togʻdagi oilaviy kottejga yugurib borar, devorga tegib, yana pastga yugurib jismoniya faol boʻlgan.

Skjelbreid futbol va biatlonda oʻz qobiliyaatini erta namoyon qila olgan va birinchi marta toʻqqiz yoshida biatlonda qatnasha boshlagan. Liv birinchi poygasi uchun otasidan miltiq olgan. Otasi qizlari mashq qilishlari uchun oilaning fermasida kichik oʻq otish poligonini ham qurgan. Biroq, Grete oʻrta maktabni tugatayotganida, biatlon bilan shugʻullanish yoki sartarosh boʻlish haqida bir qarorga kela olmagan. Keyin u Geilo shahrida joylashgan yosh isteʼdodlarni rivojlantirgan yangi sport maktabidan mashq qilish va oʻqish taklifini olgan, ammo oʻzi bir qarorga kela olmagan, keyinchalik uning doʻstlari va oilasi uni maktabga borishga koʻndirishgan. Livga birinchi yili yoqmasa, keyin ketishi sharti bilan borgan. Maʼlum boʻlishicha, Skjelbreid maktabdan zavqlangan va Ole Eynar Byorndalen bilan bir yil oʻqigan va 2003-yil va 2006-yillarda uning murabbiyi boʻladigan Odd Lirxus tomonidan darsda muntazam qatnashgan.

Jahon chempionati 
Skjelbreid 2005—2006-yilgi mavsumni umumiy gʻolib Kati Vilgelmdan 511 ochko ortda qolib, 12-oʻrinda yakunlagan. U shaxsiy bahslarda Svetlana Ishmuratovadan 64 ochko pastlagan holda 21-oʻrinni egallagan. Sprintda 12-oʻrinni egallagan, ushbu jadvalda Vilgelmdan esa 190 ochko ortda qolgan. Uning eng yaxshi natijalari taʼqib qilishda boʻlib, mavsumni Vilgelmdan 177 ochko ortda qoldirib, 9-oʻrinda yakunlagan va u ommaviy startda Martina Glagodan 90 ochko kam toʻplagan holda 13-oʻrinni egallagan. Norvegiya estafetada 4-oʻrinni egallagan.

Biatlonchilarning aksariyatida boʻlgani kabi, uning oʻq otish qobiliyati eng yaxshi boʻlgan, oʻrtacha 80% otish, uning tik turgan otishlari asta-sekin yaxshilangan, 1999—2000-yilgi mavsumda 65% dan 2005—2006-yilgi mavsumda 74% gacha yaxshilangan. Skjelbreid 46 ta shohsupani egallab, 22 tasi birinchi, 15 tasi ikkinchi va 9 tasi uchinchi oʻrinni egallagan.

Skjelbreid Xolmenkollen changʻi festivalida biatlon musobaqasida toʻrt marta sprintda (2000-yil va 2001-yil) va ommaviy startda (2000-yil va 2004-yillar) ikkitadan gʻalaba qozongan.

Olimpiada 

Skjelbreid uchta Olimpiya oʻyinlarida qatnashgan, birinchisi 1998-yilda Naganoda. Uning uchta medali bor: ikkita kumush va bitta bronza, ulardan ikkitasi (bitta kumush va bitta bronza) estafetada (1998-yil va 2002-yil), ikkinchi kumush esa 2002-yilda shaxsiy musobaqada unga nasib qilgan. Uning medallari soni, ayniqsa yakkaxon medallari soni oʻz toifasidagi biatlonchi uchun juda qoniqarsiz edi va eng passiv mavsimda yaʼni 2002-yilda sprintda ham, taʼqibda ham toʻrtinchi oʻrinni egallagan. Uning 2006-yilgi natijalari ham yomon, umuman Norvegiya olimpiya terma jamoasi bilan bir xilda boʻlgan. U individual bahslarda 9-oʻrin, sprintda 12-oʻrin, taʼqib qilishda 6-oʻrin, ommaviy startda 18-oʻrin va estafetada 5-oʻrinni egallagan.

Shaxsiy hayoti 
Liv Grete Skjelbreid Hålandsdal shahridagi sut fermasida oʻsgan. Uning ikki singlisidan biri Enn Elen ham biatlonchi sifatida tanilgan. Enn Elen 1998-yilda Naganoda estafetaning birinchi bosqichida changʻida uchgan, oʻshanda Norvegiya uchinchi oʻrinni egallagan, Liv Grete esa changʻida uchgan. Uning qaynonasi norvegiyalik biatlonchi Egil Gjelland hisoblanadi.

Manbalar